יונסקו קיבלה הכרה לאומית בשנת הסופומור, השנייה שלה באורגון, והובילה את הדאקס ללמקום הראשון בעונה הסדירה בפעם השלישית ולמקום הראשון אי פעם בדירוג טורניר Pac-12. היא הובילה את האזור בנקודות (19.2) ואסיסטים (7.8, מקום חמישי במדינה). היא רשמה 16 דאבל דאבלים ו-14 משחקים עם 20 נקודות לפחות. היא מסרה 10 אסיסטים לפחות במשחק 13 פעמים, וחילקה פעמיים 14, שיא עונתי של הליגה. ב-26 בפברואר 2018, יונסקו נבחרה לשחקנית השבוע בכדורסל המכללות של ESPNW. לאחר עונתה השנייה, היא נבחרה לשחקנית השנה בכדורסל הנשים של אזור Pac-12, וכן נבחרה ללחמישייה הראשונה אול-אמריקן על ידי ESPN. אורגון דאקס של יונסקו זכו באליפות Pac-12 לראשונה מאז 2000. היא זכתה בפרס ננסי ליברמן לרכזת של ליגה א' לנשים לאחר העונה, וכן הייתה מועמדת לפרס נייסמית'. יונסקו הפכה למוליכת טבלת הטריפל דאבלים של כל הזמנים לנשים, ובמקום השני בכלל אחרי שחקן הגברים של אוניברסיטת בריגהאם יאנג לשעבר קייל קולינסוורת' (עם 12).
עונת ג'וניור.
ב-6 בנובמבר 2018, יונסקו רשמה את הטריפל דאבל ה-11 שלה בניצחון על אלסקה-פיירבנקס. 12 ימים לאחר מכן, היא השוותה את שיא הטריפל דאבלים של ה-NCAA, עם הטריפל דאבל ה-12 שלה בניצחון על באפלו. ב-20 בדצמבר 2018, יונסקו רשמה את הטריפל דאבל ה-13 שלה במשחק מול חיל האוויר ושברה את שיא הטריפל דאבל של NCAA בכדורסל גברים ונשים כאחד. מאוחר יותר היא נבחרה לשחקנית השבוע של ESPNW. מאז אותו משחק ב-20 בדצמבר 2018, יונסקו הוסיפה עוד חמישה טריפל דאבלים והגיעה לשמונה בעונה זו, ושברה את שיא האסיסטים של כדורסל הנשים באורגון (שהיה 608 אסיסטים) נגד USC. בטורניר אליפות המכללות 2019, יונסקו הובילה את הדאקס להופעת הפיינל פור הראשונה שלהן לאחר ניצחון 88–84 על מיסיסיפי סטייט. יונסקו סיימה את המשחק עם 31 נקודות, שמונה אסיסטים, שבעה ריבאונדים וחטיפה. בפיינל פור טורניר ה-NCAA הפסידו הדאקס לאלופה בסופו של דבר ביילור 72–67. יונסקו זכתה כמעט בכל פרסי השחקן הלאומי של השנה האפשריים, כולל פרס ג'ון ר. וודן, שחקנית השנה בכדורסל המכללות של Associated Press, שחקנית השנה הלאומית של USBWA, פרס נייסמית' שחקנית השנה במכללות, פרס ESPY לספורטאית המובילה במכללות ושחקנית השנה הלאומית של ESPN.com.
אף על פי ששיחקה רק שלוש עונות, יונסקו הייתה כשירה להיבחר בדראפט ה-WNBA של 2019 בזכות גילה. בנוסף, היא קיבלה את התואר הראשון שלה ביוני. עם זאת, מתוך אמונה שיש לה "עניינים לא גמורים" באורגון, היא בחרה לחזור לעונת הסיניור שלה. הכרזה זו הגיעה זמן קצר לאחר שיונסקו קיבלה מקום בתוכנית חדשה לתואר שני בבית הספר לעיתונות ותקשורת של אוניברסיטת אורגון.
עונת סיניור.
במשחק השני של עונת הסיניור שלה ב-13 בנובמבר 2019, יונסקו חצתה את רף 2,000 הנקודות ו-800 האסיסטים בקריירת המכללות שלה בניצחון 109–52 על יוטה סטייט. בניצחון על סטנפורד המדורגת שלישית (87–55), יונסקו קלעה שיא קריירה של 37 נקודות יחד עם 11 ריבאונדים ו-7 אסיסטים, ושברה את שיא הנקודות בקריירה של אליסון לאנג באורגון של 2,252 נקודות. במשחק ה"דרבי" נגד אורגון סטייט ב-24 בינואר 2020, יונסקו רשמה 24 נקודות, 9 אסיסטים ו-4 ריבאונדים ושברה את שיא ה-Pac-12 של כוכב אורגון וה-NBA, גארי פייטון, של 938 אסיסטים בקריירה. פייטון בירך את יונסקו באופן אישי על ההישג. ב-14 בפברואר 2020, יונסקו רשמה את האסיסט ה-1,000 שלה בקריירה במשחק מול המדורגת שביעית UCLA והצטרפה לקורטני ונדרסלוט כשחקנית היחידה בהיסטוריה של כדורסל גברים ונשים ב-NCAA עם לפחות 2,000 נקודות ו-1,000 אסיסטים. עשרה ימים לאחר מכן, בניצחון 74–66 של הדאקס בסטנפורד המדורגת 4, היא הפכה לשחקנית ה-NCAA הראשונה אי פעם עם 2,000 נקודות, 1,000 אסיסטים ו-1,000 ריבאונדים בקריירה. יונסקו גם רשמה את הטריפל דאבל השמיני שלה בעונה זו, והשוותה את השיא שלה מהעונה שעברה. מוקדם יותר באותו יום, היא נאמה בטקס האזכרה של קובי בראיינט, שהפך לחבר אישי קרוב שלה בשנתיים הקודמות.
ב-14 באפריל 2020, יונסקו נבחרה לזוכה בפרס הונדה כשחקנית הכדורסל הטובה ביותר בארצת הברית. יונסקו גם זכתה בפרס נייסמית' לשחקנית השנה בפעם השנייה ברציפות, גביע וייד, פרס שחקנית השנה של Associated Press ופרס שחקנית השנה לנשים של USBWA.
קריירה מקצועית.
ניו יורק ליברטי (2020-הווה).
ב-17 באפריל 2020, ניו יורק ליברטי בחרה ביונסקו בבחירה הראשונה בדראפט 2020 ב-WNBA. היא שיחקה את המשחק הראשון שלה בליברטי ב-25 ביולי. במשחק ה-WNBA השני שלה ב-29 ביולי מול דאלאס וינגס, היא רשמה 33 נקודות, 7 אסיסטים ו-7 ריבאונדים ב-34 דקות.
ב-1 באוגוסט 2020, יונסקו נפצעה בקרסול השמאלי שלה ברבע השני מול אטלנטה דרים. היא אובחנה למחרת עם נקע בדרגה 3, ולא שיחקה שוב למשך שארית העונה המקצועית הראשונה שלה.
בעונה הבאה, ב-18 במאי 2021, רשמה יונסקו את הטריפל דאבל המקצועני הראשון שלה: 26 נקודות, 12 אסיסטים ו-10 ריבאונדים, והפכה לשחקנית הצעירה ביותר בתולדות ה-WNBA שרשמה טריפל דאבל. זה היה גם הטריפל דאבל הראשון של שחקנית ליברטי אי פעם, והעשירי בלבד בתולדות הליגה.
ב-6 ביולי 2022, יונסקו רשמה את הטריפל דאבל הראשון בתולדות הליגה עם מעל 30 נקודות, כשרשמה שורה סטטיסטית של 31 נקודות, 13 ריבאונדים ו-10 אסיסטים.
קריירה בנבחרת הלאומית.
בסוף אפריל 2018, יונסקו וחברותיה לקבוצה באורגון, ארין בולי, אוטיונה גילדון ורותי הבארד, נכנסו לטורניר אליפות ארצות הברית בכדורסל נשים 3x3 במרכז האימונים האולימפי של ארצות הברית בקולורדו ספרינגס, קולורדו. יונסקו הובילה את קבוצתה לזכייה בטורניר ללא הפסד ואף נבחרה ל-MVP שלו. יונסקו וחברותיה באורגון נשלחו כנבחרת ארצות הברית לגביע העולם בכדורסל 3x3 ביוני 2018 בפיליפינים. הן היו הנבחרת הצעירה ביותר בטורניר, אבל סיימו את שלב הבתים ללא הפסד. יונסקו וחברותיה הודחו ברבע הגמר על ידי האלופה בסופו של דבר, איטליה.
דריה דוגינה
דריה אלכסנדרובנה דוגינה (באנגלית: Darya Dugina; ברוסית: Дарья Александровна Дугина; נולדה ב-15 בדצמבר 1992 ונהרגה בפיגוע ב-20 באוגוסט 2022), ידועה גם בשם העט דריה פלטונובה, הייתה עיתונאית רוסית, מדענית ופעילה פוליטית. לאחר מותה העניק לה נשיא רוסיה, ולדימיר פוטין, את עיטור "מסדר האומץ הרוסי".
היא הייתה בתו של אלכסנדר דוגין, פילוסוף פוליטי מהימין הקיצוני הרוסי, שההשקפות הפוליטיות שלו הביאו אותו לקרבה ותמיכה רבה בפוטין, עד כדי כך שהוא כונה "המוח של פוטין" או כפי שכונה בתקשורת המערבית "הרספוטין של פוטין".
היא נהרגה ב-20 באוגוסט 2022 בפיצוץ מטען נפץ במכוניתה בפאתי מוסקבה.
ראשית חייה ולימודים.
דריה דוגינה נולדה ב-15 בדצמבר 1992 במוסקבה, רוסיה. היא הייתה בתם של אלכסנדר דוגין ואשתו השנייה, הפילוסופית נטליה מלנטייבה. בשנים 2012/2013, בזמן שלמדה באוניברסיטת מוסקבה, היא התמחתה בפילוסופיה יוונית עתיקה באוניברסיטת בורדו מונטן , צרפת. תואר המוסמך שלה התמקד ב"פילוסופיה הפוליטית של הנאו-אפלטוניזם המאוחר".
קריירה ואקטיביזם.
לאחר לימודיה באוניברסיטה, היא עבדה כעיתונאית, וכתבה עבור כלי התקשורת שבשליטת מוסדות השלטון הרוסיים RT והערוץ הטלוויזיה השמרני התומך בקרמלין Tsargrad , תוך שימוש בשם העט דריה פלטונובה. היא הייתה מזוהה עם התנועה האירופית הבינלאומית שאביה אלכסנדר דוגין הקים, ועבדה עבורם כפרשנית פוליטית.
ב-3 במרס 2022, מחלקת האוצר של ארצות הברית, צירפה אותה לרשימת האזרחים החסומים, רשימת SDN, הכוללת טרוריסטים שפועלים נגד ארצות הברית, פקידים, נציגי ממשל ועבריינים בינלאומיים. כי היא הייתה העורכת הראשית של אתר הדיסאינפורמציה הרוסי בשם United World International, הנמצא בבעלותו של בעל הברית של פוטין, יבגני פריגוז'ין, השולט גם בקבוצת וגנר הנתמכת על ידי רשויות השלטון הרוסיות. במקביל שימשה כמזכירת העיתונות של אביה.
הפלישה הרוסית לאוקראינה ב-2022.
דוגינה הייתה תומכת מוצהרת בפלישה הרוסית לאוקראינה ב-2022. היא טענה שפשעי המלחמה נגד אזרחים אוקראינים על ידי הצבא הרוסי במהלך הפלישה היו מבוימים. היא טענה שהמלחמה באוקראינה "נועדה לשבור את גשרי האינטראקציה (יחסי הגומלין) בין רוסיה לאירופה, למעשה זהו מאבק בין שתי תפיסות עולם". ביוני 2022, דוגינה ביקרה בדונייצק ובמריופול הכבושים. ב-4 ביולי 2022, ממשלת בריטניה, הטילה עליה סנקציות והאשימה אותה בכך שהיא "תורמת לדיסאינפורמציה, בפרופיל גבוהה לעיתים קרובות, בכל הקשור לאוקראינה והפלישה הרוסית לאוקראינה, בפלטפורמות המקוונות השונות". על כך, היא הגיבה ואמרה שהיא עיתונאית מן השורה הראשונה ולא היה צריך להטיל עליה סנקציות. בחודש יוני דוגינה ביקרה גם במפעל אזובסטאל במריופול, שם היא שיתפה פעולה עם העיתונאי הבריטי גרהם פיליפס , שעבד גם עבור התקשורת הממלכתית הרוסית.
הפיגוע.
דוגינה נהרגה ב-20 באוגוסט 2022, כאשר מכוניתה התפוצצה ברחוב Mozhayskoye Shosse שבפרבר העירוני Bolshiye Vyazyomy שמחוץ למוסקבה בסביבות השעה 21:45 שעון מקומי. היא נסעה למוסקבה לאחר שהשתתפה בפסטיבל השנתי שנקרא "מסורת", שהתפרסם כפסטיבל משפחתי לחובבי אמנות. פסטיבל "מסורת" מתקיים באחוזת זכרובו, הנמצאת במרחק של כ־1 קילומטר מצפון לבולשיה ויאזומי. חוקרי הפיגוע אמרו כי במכונית הטויוטה לנד קרוזר שלה הוסלק מטען חבלה. לא ברור אם היא הייתה יעד הפיגוע, או שמא אביה, שהיה צפוי לנסוע אתה, אך ברגע האחרון עבר לרכב אחר, או שהכוונה הייתה להרוג את שניהם.
החקירה.